

**REPUBLIKA HRVATSKA**

**KARLOVAČKA ŽUPANIJA**

**OPĆINA NETRETIĆ**

**OPĆINSKO VIJEĆE**

KLASA: 432-01/19-01/01

URBROJ: 2133/11-06-20-27

U Netretiću, 08. lipnja 2020.

Na temelju članka 457. Zakona o trgovačkim društvima („Narodne novine“ broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15 i 40/19), članka 35. točka 5. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19) i članka 28. Statuta Općine Netretić ("Glasnik Općine Netretić" broj 03/13, 02/18, 03/18 i 02/20) Općinsko vijeće Općine Netretić na 21. redovnoj sjednici održanoj dana 08. lipnja 2020. godine, donijelo je

**O D L U K U**

**o pristupanju novog člana trgovačkom društvu Čistoća Duga Resa d.o.o. i povećanju temeljnog kapitala trgovačkog društva Čistoća Duga Resa d.o.o.**

Članak 1.

Ovom Odlukom utvrđuje se da su do trenutka njena donošenja članovi Društva Čistoća Duga Resa d.o.o., Grad Duga Resa i Općina Netretić, kao što se istom daje suglasnost na pristupanje novog člana Društvu Čistoća Duga Resa d.o.o. i to Općini Generalski Stol.

Članak 2.

Utvrđuje se da temeljni kapital Društva Čistoća Duga Resa d.o.o., Duga Resa, Kolodvorska 1, upisano u sudski registar Trgovačkog suda u Zagrebu-stalna služba u Karlovcu, OIB:22543506354, iznosi 1.350.000,00 kuna (milijuntristopedesettisućakuna) u novcu, stvarima i pravima.

Članak 3.

Ovom Odlukom daje se suglasnost na povećanje temeljnog kapitala Društva Čistoća Duga Resa d.o.o. na način da se temeljni kapital poveća:

-sa iznosa od 1.350.000,00 kuna (milijuntristopedesettisućakuna)

-za iznos od 180.000,00 kuna (stoosamdesettisućakuna)

-na iznos od 1.530.000,00 kuna (milijunpetstotridesettisućakuna).

Temeljni kapital Društva Čistoća Duga Resa povećava se:

**1. uplatom/unosom uloga novog člana Društva Čistoća Duga Resa d.o.o.-pristupatelja OPĆINA GENERALSKI STOL,** ukupnog nominalnog iznosa od **180.000,00 kuna (stoosamdesettisućakuna),** koji unos uloga je u cijelosti u roku od 8 (osam) dana od dana stupanja na snagu ove Odluke te prije podnošenja prijave za upis povećanja temeljnog kapitala obvezna izvršiti unosom odnosno uplatom u novcu za nove poslovne udjele.

Članak 4.

Uplatu novčanog uloga u temeljni kapital Društva Čistoća Duga Resa d.o.o., obveznik iz članka 3. stavak 2. točke 1. izvršit će na račun Društva Čistoća Duga Resa d.o.o., otvoren kod Karlovačke banke d.d., IBAN: HR60 2400 0081 1103 69617 uz naznaku Uplata novčanog uloga Općine Generalski Stol u temeljni kapital trgovačkog društva Čistoća Duga Resa d.o.o.

Članak 5.

Ovlašćuje se općinski načelnik Općine Netretić na poduzimanje svih radnji i sklapanje odgovarajućih ugovora u svrhu provedbe ove Odluke.

Članak 6.

Ova Odluka objavit će se u „Glasniku Općine Netretić“ i stupa na snagu prvog dana od dana objave.

|  |  |
| --- | --- |
| DOSTAVITI:   1. Čistoća Duga Resa d.o.o., Kolodvorska 1, Duga Resa, 2. Grad Duga Resa, Trg sv. Jurja 1, Duga Resa, 3. Općina Generalski Stol, Generalski Stol 32, Generalski Stol, 4. Općinski načelnik, ovdje, 5. Referent za financije i proračun, ovdje, 6. Za objavu, ovdje, 7. Dokumentacija, ovdje, 8. PISMOHRANA.- | **PREDSJEDNIK OPĆINSKOG VIJEĆA:**  **Tomislav Frketić** |